Odense Adresse-Contoirs Efterretninger, 1836-03-20
Avis No. 44 var udkommen – i en god Vens Huus her i Hunderup, hvor jeg havde en Samtale med ham, tillagt mig Roes og Hæder for mine Bestræbelser for at afføre bekjendte Misbrug, ja endog yttret, at det var ønskeligt at flere frimodigen fremstod og paatalte de gjengse Undertrykkelser af EmbedsClassen, og at slige Mænd burde, istedetfor at forhaanes og forfølges, som skete med mig, hædres som ægte Conservative, saasom de itide søger at raade Bod paa det Onde, forinden det overskrider Grændsen saameget, at Almuen med Magt afkaster Embeds-Aristokratismens Aag) maae han tillade mig nærmere at anatomere hans Færd i saa Henseende. - Som foran meldt har Hr. Hanck søgt at præsentere sig for Publicum som den fredelige Mand; ligeledes har han ofte yttret Foragt for det virkelig Uværdige for en Redacteur, at optage i sit Blad anonyme Skumlerier over Næsten. - Disse Publicum offentligen forelagte Træk af hans Caracteer har hidtil indgydet mig Agtelse, ja, som foran meldt, opvakt min Medlidenhed for Manden, som Menneske betragtet (hans Renomee som Redacteur og Skolemand er jo noksom begrundet); men jeg kan ikke nægte, jeg er paa Veie, uagtet de her foran, saavel offentligen som nyligen i et privat Huus mundtligen fremførte Yttringer og Anskuelser, til at faae andre Tanker om Manden, da han synes at handle tvertimod hvad han bærer paa Tungen. For at retfærdiggjøre Forandringer i mine Anskuelser med Hensyn til Mandens Caracteer, troer jeg det at være nok, at forelægge Publicum hans i senere Tid udviste Adfærd imod mig. - Saaledes har han, tvertimod sine offentlige yttrede Anskuelser, i Js Avis optaget anonyme Skumlerier over mig, og endeligen har han i samme Avises No. 44 indført en Annonce af følgende Jndhold: Det til Avisen indsendte Stykke om: at Hr. Proprietair Hansen vilde tillade en Bogforlægger at udgive hans samtlige Skrivter, prydede med hans Portræt o. s. v. kan ikke indføres, uden at Jndsenderen opgiver sit Navn m.v. til Redactionen."At indlade mig paa at fremstille det Lumpne i slig Annonces Offentliggjørelse fra en Avisredactions Side, er overflødigt; Publicum har allerede stemplet slig Færd med almindelig Foragt, især da den har funden Sted fra en Mands Side, der har appelleret saa ofte til dets Medlidenhed, paaberaabende sin Fredelighed. Jhvorvel Hr. Redacteur Hanck aldrig har lagt nogen særlig Conduite for Dagen (jeg beder og Forladelse, jeg havde nær glemt hans berømte Reise til Norge), forekommer det mig dog vel meget forlangt, om jeg skulde tilskrive den Ondskab, der tilsyneladende kigger frem af denne hans Annonce, hans velbekjendte hensigtsløse Vrøvlemaneer, og Higen efter at sige Vittigheder, dem han som oftest kommer bagvendt fra, og jeg troer saaledes ikke at gaae Manden for nær, naar jeg opsætter min bestemte Dom om hans Caracteer indtil videre – Jeg slutter iøvrigt med det Raad til Dem Hr. Hanck - at De for Eftertiden lidet mere vil tage Hensyn til anden Mand, naar De vil øve Deres Vittigheder, forsikkrende Dem paa det Bestemteste - at hverken Deres paaberaabte Fredelighed, eller store fredelige Familie, skal afholde mig fra at behandle Dem aldeles efter Fortjeneste. C. H. Hansen. Marialyst den 20 Marts 1836.